Cuneiform Tablet BIN 4 90 (NBC 3758)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na mu-za ú pu-šu-ke-en₆ qí-bi-ma um-ma lá-ma-ša-ma 3 ku-sí-a-tum ší-ta sú-a-tum 2 me-at ba-pí-ri 20 na-ru-uq ú-ṭá-tum 3 ar-ḫa-lu ŠÀ.BA 2 pá-tù-tum 1 pá-áp-ru-um 15 e-ṣú ša-áp-lá-nu i-ba-ší-ú 17 e-ṣí i-dí-ku-bu-um il₅-qé a-ša-be-šu qá-áb-li-a-tum ša KÙ.BABBAR ší-ta qá-áb-li-a-tum ša URUDU 11 sà-ma-lá-tum ú iš-té-en₆ ta-az-kà-ri-num a-ša-lá-ší-šu ta-ma-lá-ku ša ṭup-pè i-na ṣí-li-a-ni kà-an-ku ku-nu-ki-a it-gu₅-ru-um a-na ki-ší-ni a-na ša-pár-tim i-ni-dí-ma ší-im ki-ší-né-e e-zi-ba-ki-ma it-gu₅-ru a-na qá-tí-ki e-zi-ib-šu a-ḫa-tí a-tí a-ma-kam i-ša-ḫa-at pu-šu-ke-en₆ i-zi-zi-ma a-na É-be-tim er-bi₄-ma mì-ma a-nim ú-nu-tim pá-qí-sú-um šu-ma ṭup-pí ša li-bi₄ ṣí-li-a-nim ša-ak-nu-ni a-na É-tí 39 tù-uš-té-ṣí ṭup-pì-ki a-na pu-šu-ke-en₆ dí-ni